Ramaphosa wil nie “verdeelde nasie” sien nieCyril Ramaphosa Foto: Werner Beukes/SAPA Cyril Ramaphosa, adjunkpresident van die ANC, het Dinsdag gesê hy wil graag ŉ samelewing en gemeenskappe sien wat nie in enige vorm verdeeld is nie. “Suid-Afrika is steeds verdeeld weens geslag en rasse,” het hy Dinsdag aan redakteurs in Parktown, Johannesburg gesê. “Die ANC is toegewyd om ŉ nasie te bou wat maatskaplik samehangend is en om die rassegaping, wat steeds in die land bestaan, toe te maak.” Ramaphosa sê die party sal verskeie programme en projekte van stapel stuur om seker te maak dat Suid-Afrika maatskaplik koherent is. “Ons spreek maatskaplike kohesie aan, omdat ons glo dat dit nie net ŉ gebeurtenis is nie, maar ŉ belangrike proses.” Hy sê die party wil ook sport gebruik as ŉ instrument om die nasie te bou, “aangesien dit gewoonlik die nasie verenig”. Hy sê die land het in 2010 tydens die Sokker Wêreldbeker kohesie gewys toe besoekers verwelkom is. “Ons bou gemeenskappe en samelewings wat nie in enige vorm verdeeld is nie,” het Ramaphosa bygevoeg. -SAPA